stanford-oval/wikipedia huggingface dataset:
Buddhalainen konfirmaatioleiri

Buddhalainen konfirmaatioleiri (ruots. buddhistisk konfirmationsläger) on buddhalaisuuden opetuksiin perustuva aikuistumisleiri, jonka Zenbuddhistiska Samfundet on järjestänyt Ruotsissa, Zengårdenin temppelissä vuodesta 2005 lähtien. Leirin tavoitteena on tutustuttaa nuoret buddhalaisuuden teoriaan ja käytäntöihin ja siten antaa heille hengellistä ja moraalista johdatusta.
Leiri on suunnattu 14–16-vuotiaille nuorille, ja buddhalaisuuden opetuksen lisäksi se sisältää toimintaa kuten melontaa, näyttelemistä tai aikidoa.
Leirin lopussa pidetään seremonia, jossa halukkaat leiriläiset "ottavat vastaan" buddhalaisuuden käskyt, ja heille lausutaan sanat "olet nyt osa Buddhan perhettä". Tämä ei kuitenkaan ole muodollinen kääntymys buddhalaisuuteen, vaan leirin käyneet voivat halutessaan kuulua mihin tahansa uskonnolliseen yhteisöön, jos se tuntuu heistä oikealta.
Laredo

Laredo voi tarkoittaa seuraavia:
Paikkoja

Laredo, kaupunki Teksasissa, Yhdysvalloissa
Laredo, kaupunki Missourissa, Yhdysvalloissa
Laredo, kylä Montanassa, Yhdysvalloissa
Laredo, kaupunki Espanjassa
Henkilöitä

Jaime Laredo, bolivialainen viulisti
Muita

Laredo, Brown & Williamsonin savukemerkki
Laredo, 1960-luvun lännensarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laredo”, voi hakea sivunnimihaulla, laajalla sivunnimihaulla tai tekstihaulla.
Lada Priora

| Lada Priora |
| --- | --- |

Valmistustiedot
Valmistusmaa:   Romania  Venäjä
Valmistaja:  AvtoVAZ
Valmistusvuodet:  2007–2018
Korimalli:  3-ovinen hatchback 4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Lada 110
Seuraaja:  Lada Vesta
Tekniset tiedot
Iskutilavuus:  1,6 l
Polttoaine:  bensiini
Vetotapa:  etuveto
Mitat
Pituus:  4 290 mm
Leveys:  1 661 mm
Korkeus:  1 420 mm
Lada Priora (VAZ 2170) on Ladan vuosina 2007–2018 valmistama keskiluokan automalli, joka korvasi Lada 110:n. Sen myynti alkoi Ladan kotimaassa Venäjällä vuonna 2007, mutta auto oli samannäköisenä prototyyppinä tehty jo muutama vuosi aiemmin. Prioran moottori on sama kuin Kalinassakin, iskutilavuudeltaan 1,6-litrainen Ladan itse suunnittelema ja valmistama bensiinikäyttöinen nelisylinterinen. Autoa ei ole tuotu Suomeen eikä muihinkaan Pohjoismaihin muutamaa yksittäiskappaletta lukuun ottamalla. 
Perinteisen porrasperäisen korimallin lisäksi tuotannossa olivat myös farmarimalli (VAZ 2171) ja hatchback-tyyppinen 2172.
Farmarikorinen Lada Priora (VAZ 2171).
Aiheesta muualla

Kuvia tai muita tiedostoja aiheesta Lada Priora Wikimedia Commonsissa
Kotirauha (elokuva)

| Kotirauha |
| --- | --- |
 Elokuvan juliste
Ohjaaja:  Aleksi Mäkelä
Käsikirjoittaja:  Marko Leino
Tuottaja:  Markus Selin   Jukka Helle
Säveltäjä:  Lauri Porra
Kuvaaja:  Pini Hellstedt
Leikkaaja:  Kimmo Taavila
Lavastaja:  Pirjo Rossi
Erikoistehosteet:  Konsta Mannerheimo 
Pääosat:  Samuli Edelmann   Katariina Kaitue   Santeri Kinnunen   Kerli Kyllönen   Kristo Salminen
Valmistustiedot
Valmistusmaa:   Suomi
Tuotantoyhtiö:  Solar Films   Nordisk Film (levitys)
Ensi-ilta:  21. lokakuuta 2011
Kesto:  1h 41min
Alkuperäiskieli:  suomi
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kotirauha on Aleksi Mäkelän ohjaama suomalainen elokuva vuodelta 2011. Elokuva perustuu Marko Leinon samannimiseen romaaniin, jonka tämä on itse sovittanut elokuvaksi. Sen ensi-ilta Suomessa oli 21. lokakuuta 2011.
Rooleissa

| 0 | 1 | 2 |
| --- | --- | --- |
|  Samuli Edelmann  | … |   Sami Luoto   |
|  Katariina Kaitue  | … |   Sari Luoto   |
|  Santeri Kinnunen  | … |   Santtu Luoto   |
|  Kerli Kyllönen  | … |   Annika Luoto   |
|  Kristo Salminen  | … |   Jere   |
|  Aake Kalliala  | … |   Reijo Luoto   |
|  Petra Frey  | … |   Kaarina   |
|  Niina Nurminen  | … |   Jutta   |
|  Aku Hirviniemi  | … |   Koistinen   |
|  Tommi Korpela  | … |   Jaatinen   |
|  Pekka Huotari  | … |   Kaskela   |
|  Taisto Oksanen  | … |   pankinjohtaja   |
|  Elina Salovaara  | … |   pankkivirkailija   |
|  Alina Harmainen  | … |   Lotta   |
|  Toivo Valakari  | … |   Ville   |
|  Ville Myllyrinne  | … |   talonkatsoja   |
|  Katja Küttner  | … |   talonkatsoja   |
|  Paavo Valakari  | … |   Sami 9 v.   |
|  Onni Valakari  | … |   Santtu 7 v.   |
|  Erkki Saarela  | … |   lääkäri   |
|  Asko Sarkola  | … |   lakimies   |
|  Harri-Pekka Virkki  | … |   pahoinpitelijä   |
|  Soile Kallio  | … |   sienestäjä   |
|  Kari Hietalahti  | … |   mies puhelimessa   |
Vastaanotto

| 0 | 1 | 2 |
| --- | --- | --- |
Episodi Jani Svensk: 
Iltalehti Tuomas Riskala: 
Ilta-Sanomat Tarmo Poussu: 
MTV Tuuve Aro:
Tiivistetyt tuotantotiedot

| --- | --- |
Käsikirjoitus:: Marko Leino
Ohjaus:: Aleksi Mäkelä
Kuvaus:: Pini Hellstedt
Lavastus:: Pirjo Rossi
Puvustus:: Tiina Kaukanen
Leikkaus:: Kimmo Taavila
Musiikki:: Lauri Porra
Ääni:: Jyrki Rahkonen
Tuottajat:: Markus Selin ja Jukka Helle
Tuotantoyhtiö:: Solar Films Inc. Oy
Elokuvan levitys:: Nordisk Film Theatrical Distribution Oy
Kuvaukset:: Kesä-heinäkuu 2010
Aiheesta muualla

Solar Filmsin Kotirauha -tietosivusto
Lauri Sallinen (muusikko)

Lauri Sallinen (s. 19. helmikuuta 1982, Kuhmo) on suomalainen klarinetisti. Hän toimii kamarimuusikkona, orkesterisolistina ja musiikin sovittajana. Uusinta Ensemblessä hän on toiminut vuodesta 2013.
Vuonna 2012 Salliselle myönnettiin Kainuun kulttuuripalkinto.
Aiheesta muualla

Lauri Sallisen verkkosivut
Lada Granta

| Lada Granta |
| --- | --- |

Valmistustiedot
Valmistusmaa:   Venäjä  Egypti  Ukraina  Kazakstan
Valmistaja:  Lada (AvtoVAZ)
Valmistusvuodet:  2011–
Korimalli:  4-ovinen sedan 5-ovinen liftback
Luokka:  C-segmentti
Teknisesti samankaltaisia:  Lada Kalina Datsun on-Do
Tekniset tiedot
Vetotapa:  etuveto
Mitat
Pituus:  4 260 mm
Leveys:  1 700 mm
Korkeus:  1 500 mm
Lada Vesta on AvtoVAZ:in valmistama C-segmentin henkilöauto. Sitä myydään Lada -brändin alla. AvtoVAZ suunnitteli mallin yhdessä Renaultin kanssa. Se suunniteltiin Lada Kalinan pohjalle. Auton myynti alkoi Venäjällä 1. joulukuuta 2011. Grantaa valmistetaan Venäjällä, Egyptissä, Ukrainassa ja Kazakstanissa.
Granta oli Venäjän myydyin auto vuosina 2013-2015.
Lada Granta Cross
Takaa
Van
Aiheesta muualla

Kuvia tai muita tiedostoja aiheesta Lada Granta Wikimedia Commonsissa
Larbi Ben Barek

Larbi Ben Barek  (16. kesäkuuta 1917 – 16. syyskuuta 1992 Casablanca) oli marokkolainen jalkapalloilija. Hänen lempinimensä oli ”Musta helmi”. Jalkapallohistoria on tuntenut useampiakin ”mustia helmiä”, kuten esimerkiksi Pelén ja Eusébion, mutta Ben Barek oli tiettävästi ensimmäinen.
Ura

Ben Barek aloitti uransa kotimaansa Marokon jalkapalloliigassa, jossa hän myös voitti yhden mestaruuden, mutta siirtyi jo 20-vuotiaana vuonna 1938 silloisen emämaan Ranskan pääsarjaan. Hänen ensimmäinen joukkueensa Ranskassa oli Olympique de Marseille, jossa hän pelasi vielä toisen kerran uransa loppuvaiheessa 1950-luvulla.
Varsinaiseen tähteyteen Ben Barek nousi kuitenkin Espanjan pääsarjan Atlético Madridissa, jonka riveihin hän liittyi vuonna 1948. Jo 31 vuoden ikään ehtineen suhteellisen tuntemattoman pelaajan palkkaamista pidettiin tuolloin riskinä, joka kuitenkin lopulta kannatti. Ben Barekista tuli tärkeä osa mestarivalmentaja Helenio Herreran joukkueessa, joka voitti Espanjan mestaruuden kahdesti peräkkäin vuosina 1950 ja 1951. Jälkimmäisen mestaruuskauden kohokohtia oli marraskuussa 1950 pelattu Madridin paikallisottelu, jossa Real Madrid kärsi 3–6 tappion uudella kotistadionillaan Ben Barekin tehdessä kaksi täysosumaa. Voitto oli hieno osoitus Ben Barekin ja Atléticon kahden muun hyökkääjätähden, Adrián Escuderon ja ruotsalaisen Henry ”Garvis” Carlssonin, saumattomasta yhteispelistä. Kaikkiaan Ben Barek pelasi Atléticossa 114 liigaottelua, joissa hän teki 58 maalia. Peliura Atléticossa päättyi vuonna 1954, jonka jälkeen hän pelasi vielä yhden kauden Ranskassa. Ben Barekin lähdön myötä päättyi myös yksi aikakausi Atléticon historiassa. Siihen saakka seura oli kilpaillut kaikkien aikojen menestyneimmän espanjalaisseuran tittelistä Real Madridin ja Barcelonan kanssa. Vuoden 1951 jälkeen Atlético voitti Espanjan mestaruuden seuraavan kerran vasta vuonna 1966, ja huonon liigamenestyksen vuosina kilpailijoiden etumatka pääsi kasvamaan liian suureksi. Vaikka seuran parhaat vuodet olivatkin vasta edessä, oli mahdollisuus nousta maan ykkösseuraksi menetetty.
Ura > Maajoukkue

Maajoukkuetasolla Ben Barek edusti Marokon silloista siirtomaaisäntää Ranskaa. Vuosien 1938 ja 1954 välillä hän pelasi kaikkiaan 17 A-maaottelua ja teki niissä kolme maalia.
Ura > Valmentajana

Peliuransa jälkeen Ben Barek ryhtyi valmentajaksi ja toimi 1950-luvun lopulla myös Marokon jalkapallomaajoukkueen käskyttäjänä. Ben Barek kuoli kotikaupungissaan Casablancassa vuonna 1992. Kansainvälinen jalkapalloliitto FIFA myönsi hänelle postuumisti vuonna 1999 kultaisen ansiomitalin, joka on korkein liiton jakama palkinto.
Pelaajaura seurajoukkueissa

Idéal Club Casablanca (Marokko)  1934–1935
U.S. Marocaine (Marokko) 1935–1938
Olympique de Marseille (Ranska)  1938–1939
U.S. Marocaine (Marokko)  1939–1945
Stade Français (Ranska)  1945–1948
Atlético de Madrid (Espanja)  1948–1954
Olympique de Marseille (Ranska)  1954–1955
Kuituliitin

ST-liitin
Kuituliitin (valokuituliitin) on optisen tiedonsiirron signaalin kytkemiseen tarkoitettu optoelektroniikkaliitin. Kuituliittimillä kytketään yleensä valokuituja tiedonsiirtolaitteiden välillä. Lyhyen matkan tiedonsiirtoon voidaan käyttää muovikuituja, mutta yli 100 metrin matkoilla käytetään yleensä lasikuitua. Valokuitua ja kuituliittimiä käytetään myös viihde-elektroniikan laitteiden kaapeloinneissa, jolloin käytetään usein halpaa muovikuitua.
Liittimiä lasikuitujen kytkemiseen

FC
ST
SC
SC Duplex, kaksikko-SC
LC
FDDI - ESCON (ESCON on IBM:n tuotemerkki)
Liittimiä muovikuitujen kytkemiseen

ST
SMI
F07
SCRJ
MOST, ajoneuvosovellukset
Brittiläinen Itä-Afrikka

Brittiläinen Itä-Afrikka (engl. British East Africa), virallisesti Itä-Afrikan protektoraatti (engl. East Africa Protectorate), kuului 1895–1920 brittiläiseen imperiumiin. Sen pinta-ala oli noin 696 400 neliökilometriä ja väkiluku noin neljä miljoonaa. Protektoraatti oli osa Sansibarin sulttaanikunnan dominioita, mutta silti Britannian hallitsema. Brittiläinen Itä-Afrikka muuttui 1920 protektoraatista Kenian siirtomaaksi, jonka 16 kilometrin levyisestä rannikkokaistaleesta tuli Kenian protektoraatti.
Aiheesta muualla

Kuvia tai muita tiedostoja aiheesta Brittiläinen Itä-Afrikka Wikimedia Commonsissa
Brittiläinen Ceylon

Brittiläinen Ceylon (engl. British Ceylon, sinhaliksi බ්‍රිතාන්‍ය ලංකාව, Brithānya Laṃkāva; tamiliksi பிரித்தானிய இலங்கை, Birithaniya Ilangai), joka tunnettiin nimeltä Ceylon, oli Britannian kruununsiirtomaa vuosien 1802 ja 1948 välillä. Aluksi siihen ei lukeutunut mukaan Kandyn kuningaskuntaa, joka oli ollut Britannian protektoraattina vuodesta 1815, mutta vuosien 1817 ja 1948 välillä Britannian alusmaata oli koko Ceylonin saari, joka tunnetaan nykyään nimeltä Sri Lanka.
Aiheesta muualla

Kuvia tai muita tiedostoja aiheesta Brittiläinen Ceylon Wikimedia Commonsissa
CDA

CDA voi tarkoittaa seuraavia:
CDA, Christen Democratisch Appèl, Alankomaiden Kristillisdemokraattinen puolue
CDA, College Democrats of America, Yhdysvaltojen Demokraattisen puolueen opiskelijajärjestö
CDA, kriittinen diskurssianalyysi
CDA, color dilution alopecia, koiran väriin vaikuttava ihosairaus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CDA”, voi hakea sivunnimihaulla, laajalla sivunnimihaulla tai tekstihaulla.
CDC STAR-100

| STAR-100 |
| --- | --- |

Valmistaja:  Control Data Corporation
Kehittäjä:  Control Data Corporation
Tyyppi:  supertietokone
STAR-100 on Control Data Corporationin valmistama supertietokone, joka oli yksi varhaisista vektorisuorittimia käyttävistä tietokoneista. Nimi on peräisin sanoista STrings and ARrays (merkkijonoja ja taulukoita) sekä 100 miljoonaan laskutoimitukseen sekunnissa MFLOPS.
Tietokoneen soveltuvuutta tutkittiin muun muassa transoonisten virtausten laskentaan.
CDH1

CDH1
CDH1 on ihmisen kromosomin 16 geeni, joka tuottaa E-kadheriiniproteiinin. Se toimii kasvunrajoitegeeninä.
Tunnetaan yli 120 periytyvää CDH1-geenin mutaatiota, jotka aiheuttavat perinnöllistä diffuusia mahasyöpää. Nämä mutaatiot aiheuttavat 56–70 %:n elinikäisen riskin sairastua mahasyöpään. Näitä mutaatioita kantavilla naisilla on myös 40–50 %:n riski sairastua lobulaariseen rintasyöpään. Ennakoivaa mahalaukun poistoa eli gastrektomiaa on suositettu henkilöille, joilla on mahasyövälle altistava CDH1-geenin mutaatio. Jo nuorilla mutaation kantajilla on korkea mahasyöpään sairastumisen riski. Noin 1–3 % mahasyövistä johtuu mutatoituneesta CDH1-geenistä.
Laura Ertimo

Laura Ertimo (s. 1977 Kerava) on suomalainen tietokirjailija ja maantieteilijä. Suurin osa hänen teoksistaan on suunnattu lapsille.
Ertimo on koulutukseltaan filosofian maisteri maantieteestä. Hän on työskennellyt vapaana kirjailijana vuodesta 2015. Aiemmin Ertimo työskenteli myös kartta- ja tietokirjojen kustannustoimittajana ja tuotepäällikkönä.
Vuonna 2020 Ertimo sai Tietopöllö-palkinnon ja vuonna 2021 Tieto-Lauri-palkinnon. Vuonna 2021 Ertimon ja Mari Ahokoivun teos Aika matka! Lotta, Kasper ja luontokadon arvoitus oli lasten- ja nuortenkirjallisuuden Finlandia-palkintoehdokkaana.
Teoksia

IndieFood: Lähiruokaopas Suomeen – löydä lyhin reitti pellolta pöytään.  Espoo:  Myllylahti, 2016.  ISBN 978-952-202-690-3.
Yö: kirja unesta ja pimeän salaisuuksista.  (Kuvitus: Satu Kontinen)  Espoo:  Myllylahti, 2016.  ISBN 978-952-202-702-3.
Vesi: kirja maailman tärkeimmästä aineesta.  (Kuvitus: Satu Kontinen)  Espoo:  Myllylahti, 2017.  ISBN 978-952-202-784-9.
Ihme ilmat! Miksi ilmasto muuttuu.  (Kuvitus: Mari Ahokoivu)  Helsinki:  Into, 2019.  ISBN 978-952-351-139-2.
Missä sinä olet?.  (Kuvitus: Sanna Pelliccioni)  Helsinki:  Minerva, 2020.  ISBN 978-952-312-990-0.
Ertimo, Laura & Hotakainen, Markus: Maapallo: Planeettamme selkokielellä.  (Kuvitus: Sole Lätti)  Espoo:  Kehitysvammaliitto, 2020.  ISBN 978-951-580-726-7.
Lumotun maan kartasto.  (Kuvitus: Satu Kontinen)  Helsinki:  S & S, 2020.  ISBN 978-951-52-4880-0.
Aika matka! Lotta, Kasper ja luontokadon arvoitus.  (Kuvitus: Mari Ahokoivu)  Helsinki:  Into, 2021.  ISBN 978-952-351-492-8.
Maapallo: Ilmastonmuutos selkokielellä.  (Kuvitus: Sole Lätti & Pekka Rahkonen)  Espoo:  Kehitysvammaliitto, 2021.  ISBN 978-951-580-729-8.
Mennään piiloon.  (Kuvitus: Sanna Pelliccioni)  Hämeenlinna:  Karisto, 2021.  ISBN 978-951-1-38482-3.
Mikä on robotti.  (Kuvitus: Aapo Ravantti)  Helsinki:  WSOY, 2022.  ISBN 978-951-0-47916-2.
Mikä mahti! Lotta ja Kasper luonnon puolella.  (Kuvitus: Mari Ahokoivu)  Helsinki:  Into, 2023.  ISBN 978-952-393-035-3.
Aiheesta muualla

Laura Ertimon verkkosivut
Laura Ertimo Kirjasampo.fi-sivustolla
Brittiläinen Guayana

Brittiläinen Guayana (engl. British Guiana) oli Britannian siirtomaa Brittiläisessä Länsi-Intiassa ja Karibialla vuosien 1814 ja 1966 välillä. Vuodesta 1966 maa on ollut itsenäinen valtio Guyana.
Ensimmäinen Guianan löytänyt eurooppalainen oli sir Walter Raleigh, joka oli englantilainen tutkimusmatkailija. Alankomaalaiset olivat ensimmäiset Guianan asuttaneet eurooppalaiset, perustaen Essequibon ja Berbicen siirtomaat 1600-luvun alussa, ja myöhemmin Demeraran 1700-luvun puolivälissä. Vuonna 1796 Iso-Britannia valloitti nämä kolme siirtomaata ja palautti vuonna 1802 hallinnon takaisin Batavian tasavallalle, mutta valloitti siirtomaat jälleen Napoleonien sotien aikaan. Siirtomaat luovutettiin Yhdistyneelle kuningaskunnalle vuonna 1814 ja yhdistettiin yhdeksi siirtomaaksi vuonna 1831. Uuden siirtomaan pääkaupunki oli Georgetown, joka tunnettiin nimeltä Stabroek vuoteen 1812 asti.
Britannian kehittäessä siirtomaata sokeriruokoplantaaseille he toivat useita afrikkalaisia orjatyövoimaksi alueelle. Guiana itsenäistyi Yhdistyneestä kuningaskunnasta 26. toukokuuta 1966.
Aiheesta muualla

Kuvia tai muita tiedostoja aiheesta Brittiläinen Guayana Wikimedia Commonsissa
Bolero

Henri de Toulouse-Lautrec, Marcelle Lender tanssii boleroa operetissa Chilpéric, 1895
Bolero on 3/4 -tahtinen tanssi ja siihen perustuva musiikin tyylilaji. Se kehittyi Espanjassa 1700-luvun lopulla. Tanssi on hidas tai keskitempoinen ja sitä säestetään laululla, kastanjeteilla ja kitaralla. Monet taidemusiikin säveltäjät ovat säveltäneet tähän tanssiin perustuvia kappaleita. Frédéric Chopin sävelsi Boleron soolopianolle ja Maurice Ravel tunnetun Boléronsa orkesterille.
Lada Tarzan

Lada Tarzan on AvtoVAZin valmistama citymaasturimallisto.
VAZ-210834 Tarzan

Ensimmäisen sukupolven Tarzan on Lada Samaraan ja Lada Nivaan pohjautuva citymaasturi. Sen kori on Samaran muotoinen, mutta tekniikka on Nivasta peräisin.
VAZ-210834 on viisipaikkainen kolmiovinen hatchback ja siinä on jatkuva neliveto. Siinä on levyjarrut joka pyörässä ja 15 tuuman alumiinivanteet vakiona.
VAZ-211234 Tarzan-2

Toisen sukupolven Tarzan on edeltäjänsä tavoin nelivetoinen, ja tekniikkakin on peräisin Nivasta, mutta korina on nyt Lada 110 -sarjan farmarimallin kori.
Lada Tarzan-2
Carl Gyllenborg

Carl Gyllenborg.
Carl Gyllenborg (7. maaliskuuta 1679 Tukholma – 9. joulukuuta 1746 Tukholma) oli ruotsalainen valtiomies. Hän neuvotteli vuosina 1718–1719 Ahvenanmaan kongressissa rauhan solmimesta Pietari Suuren lähettiläiden kanssa. Gyllenborgista tuli Kaarle XII:n kuoltua holsteinilaisen puolueen merkittävimpiä henkilöitä. Hän kuului hattupuolueen perustajiin vuoden 1734 valtiopäivillä, ja vuonna 1739 hänet valittiin kansliapresidentiksi.
Bruttopalkka

Bruttopalkka tarkoittaa palkan määrää ennen palkasta pidätettäviä veroja ja muita maksuja. Bruttopalkka on yleensä suurempi kuin palkansaajalle palkkapäivänä maksettava nettopalkka.
Bruttopalkkaan voi kuulua rahapalkan lisäksi luontoisetuja.
Työsopimuksissa, lehtiartikkeleissa ja tilastoissa esiintyvät palkat ovat tavallisesti bruttopalkkoja. On yleistä, että bruttopalkalla tarkoitetaan kuukausipalkkaa, mutta sillä voidaan tarkoittaa muutakin palkkaa, esimerkiksi tuntipalkkaa.
Bruttokansanonnellisuus

Bruttokansanonnellisuus (engl. Gross National Happiness) tai onnellisuusindeksi on Bhutanissa käytettävä hyvinvointimittari. Sen kehitti vuonna 1972 Bhutanin kuningas Jigme Singye Wangchuck tarkoituksenaan pelastaa bhutanilaisten hyvinvointi maan nykyaikaistumisen ja aineellisen kehityksen uhan alta.
Bruttokansanonnellisuus ottaa huomioon Bhutanille tärkeät sosiaaliset ja ympäristökustannukset, jotka yleisesti käytetty, talouskasvuun keskittyvä bruttokansantuote jättää huomiotta.  Bhutanin hallituksen mukaan kansakunnan hyvinvointi riippuu taloudellisen kasvun lisäksi kolmesta muusta peruspilarista: monimuotoisesta ekosysteemistä sekä sosiaalisista ja poliittisista olosuhteista. Siksi bruttokansanonnellisuus ottaa kansakunnan kehityksen mittaamisessa huomioon bruttokansantuotetta inhimillisempiä ja kokonaisvaltaisempia kehityksen mittareita, kuten kestävän taloudellisen kasvun, ympäristönsuojelun, perinteisen kulttuurin varjelemisen, hyvän hallinnon kehittämisen ja niiden kautta saavutetun tyytyväisyyden ja henkisen kasvun.
Laajasalon opisto

| Laajasalon opisto |
| --- | --- |

 Opiston päärakennus
Sijainti:  Kuukiventie 6, Yliskylä, Helsinki
Koordinaatit:  60°11′1.59″N, 25°2′45.58″E
Tyyppi:  kansanopisto
Perustettu:  1907
Rehtori:  Juha Matti Holopainen
laajasalonopisto.fi
Laajasalon opisto on Helsingissä sijaitseva, käytännönläheisistä viestinnän ja taiteen alan koulutuksista tunnettu kansanopisto. Tämä maan johtava media-alan oppilaitos sijaitsee Yliskylän osa-alueella Laajasalossa. Opisto perustettiin Sörnäisissä vuonna 1907. Vuonna 1954 toiminta siirrettiin Laajasaloon. Opiston rehtorina toimii Juha Matti Holopainen.
Opintotarjonta

Laajasalon opisto tarjoaa useita eri ammatillisia, viestinnän, taiteen ja yhteiskunnallisen alan kursseja sekä eri alojen lyhytkursseja ja suomen kielen opetusta. Opistossa voi hankkia valmiuksia jatkokoulutuksiin tai työllistyä eri aloille yhteiskunnassa. Koulutukset ovat vapaasta sivistystyöstä annetun lain mukaisia. 2000-luvulla viestinnän koulutuksen tarjontaa on laajennettu vastaamaan digitalisoitumiseen ja mediamaailman murrokseen. Opiston arvopohja nojaa kristillisen ihmiskäsityksen moderniin tulkintaan ja ihmisten tasa-arvoiseen kohtaamiseen.
Tunnettuja opistossa opiskelleita

| --- | --- |
 radio- ja tv-juontaja Esko Eerikäinen  toimittaja Tuomas Enbuske  urheiluselostaja Jussi Eskola  kirjailija ja toimittaja Akseli Heikkilä  muusikko ja toimittaja Perttu Häkkinen  sarjakuvataiteilija Pertti Jarla  radiojuontaja Julianna Jokela  radiojuontaja Ile Jokinen  urheilutoimittaja Niki Juusela  toimittaja Emma Karasjoki  elokuvakriitikko Kalle Kinnunen  toimittaja ja juontaja Essi Lamppu  kirjailija ja tv-esiintyjä Paula Noronen :  radiojuontaja Niko Nousiainen  dekkaristi ja rikostoimittaja Harri Nykänen  kansanedustaja Jaana Pelkonen  urheilutoimittaja Kimmo Porttila  tv-juontaja Jenni Pääskysaari  radiojuontaja Tuukka Ritokoski  urheilutoimittaja Toni Saukkola  toimittaja ja juontaja Katja Ståhl  Miss Suomi 2017 Michaela Söderholm  kansanedustaja Jani Toivola (myös opettajana)  rapartisti Ville Galle  näyttelijä Ilkka Villi  Ylen toimitusjohtaja Merja Ylä-Anttila
Aiheesta muualla

Viralliset sivut
Buddhalainen hybridisanskrit

Buddhalainen hybridisanskrit (hindiksi बौद्ध मेरवन संस्कृत) on nimitys sanskritin kielen muodolle, jota on käytetty etupäässä buddhalaisissa teksteissä. Käsitteenä buddhalainen hybridisanskrit on peräisin modernilta ajalta. Termin kehitti sanskritin kielen tutkija Franklin Edgerton.
Hybridisanskrit lasketaan paalin kielen muodoksi. Sanskrit on vaikuttanut kielimuotoon suurimmilta osin etupäässä mahayana-buddhalaisuuden kautta. Sen ei myöskään ole katsottu olevan puhuttu kieli, vaan sen käyttö on rajoittunut yksinomaan uskonnollisiin teksteihin. Oletuksena on, että monet buddhalaiset käyttivät sanskritia, mutta kirjoittivat uskonnolliset tekstit hybridisanskritilla.
Aiheesta muualla

Hybridisanskrit–englanti -sanakirja
Carl Gustav von Schoultz

Carl (Karl) Gustav von Schoultz (10. lokakuuta 1776 Viapori – 4. syyskuuta 1841 Vaasa) oli suomalainen majuri. Hän toimi ennen Suomen sotaa Svartholman merilinnoituksen komentajana ja sodan aikana sen alikomentajana.  
Hän julkaisi Tukholmassa vuonna 1810 linnoituksen piirityksestä ja antautumisesta 48-sivuisen  selvityksen ”Underdånig rapport om Svartholm fästnings belägring och öfvergång år 1808”. Hänelle myönnettiin hovineuvoksen titteli ja hänet aateloitiin vuonna 1840. Hänestä polveutuu suomalainen von Schoultzin aatelissuku. Suvun juuret ovat Liettuasta.
Kenraalimajuri Constantin Nils Lorenz von Schoultz oli Carl Gustav von Schoultzin ja Eva Kristina Kalmbergin poika.
Bobby Kimball

Bobby Kimball
Robert "Bobby" Troy Kimball (s. 29. maaliskuuta 1947) on yhdysvaltalainen laulaja, joka tunnetaan parhaiten yhtyeestä Toto.
Kimball varttui louisianalaisessa pikkukaupungissa ja osoitti jo lapsuudessaan musiikillista erityislahjakkuutta. Hän aloitti uransa Totossa 1977, mutta lähti siitä 1984. Hän palasi yhtyeeseen lyhyesti vuosina 1989–1990 ja on toiminut siinä jälleen vuodesta 1999. Vuonna 2008 Toton Steve Lukather ilmoitti jättäneensä yhtyeen ja yhtyeen toiminnan lakanneen. Kuitenkin vuonna 2010 Toto kasattiin uudelleen, mutta laulajana on toiminut siitä lähtien Joseph Williams.
Aiheesta muualla

Viralliset sivut (englanniksi)
Toto
| --- | --- |
Studioalbumit::   Toto  Hydra  Turn Back  Toto IV  Isolation  Dune - OST  Fahrenheit  The Seventh One  Kingdom of Desire  Tambu  Toto XX  Mindfields  Through the Looking Glass  Falling In Between  Toto XIV 
Livealbumit::   Absolutely Live  Livefields  25th Anniversary - Live in Amsterdam  Falling in Between Live  35th Anniversary - Live in Poland 
Kokoelmat::   Past to Present 1977-1990  Legend